მიხეილ ბატიაშვილი

მიხეილ ბატიაშვილი (დ. 21 ნოემბერი, 1971, საქართველოს სსრ, სსრკ) — ქართველი პოლიტიკოსი, პედაგოგი და ფსიქოლოგი. საქართველოს განათლების, მეცნიერების, კულტურისა და სპორტის მინისტრი 2018 წლის ივლისიდან 2019 წლის ნოემბრამდე.

ბიოგრაფია
მიხეილ ბატიაშვილი დაიბადა 1971 წლის 21 ნოემბერს, 1996 წელს დაამთავრა თბილისის სახელმწიფო უნივერსიტეტი, ფსიქოლოგიის ფაკულტეტი. 1998–2002 წლებში იყო საქართველოს სახელმწიფო კანცელარიის ეკონომიკური რეფორმების ცენტრის დირექტორის მოადგილე. ამავე წლებში იყო კომპანია „ბიზნეს კონსალტინგის“ დირექტორი. 2004 წელს იყო საქართველოს ანტიკორუფციული საბჭოს დირექტორის მოადგილე და ევროპის საბჭოს „გრეკოს კომიტეტის“ წევრი. 2005 წლიდან იგი არის სტანდარტიზაციის საერთაშორისო ორგანიზაციის (SAI GLOBAL) საერთაშორისო აუდიტორი. 2010 წელს დააფუძნა ორგანიზაცია „Global Star“.  2011-2015 წლებში იგი იყო ილიას სახელმწიფო უნივერსიტეტის ბიზნესის სკოლის დეკანი. 2016 წლის ივნისიდან არის ბიზნესისა და ტექნოლოგიების უნივერსიტეტის (BTU) რექტორი. 2018 წლის ივლისიდან იყო საქართველოს განათლების, მეცნიერების, კულტურისა და სპორტის მინისტრი. თანამდებობა დატოვა 2019 წლის 7 ნოემბერს.

რესურსები ინტერნეტში

ბიოგრაფია სამინისტროს საიტზე 

კატეგორია:დაბადებული 21 ნოემბერი
კატეგორია:დაბადებული 1971
კატეგორია:საქართველოს განათლების, მეცნიერების, კულტურისა და სპორტის  მინისტრები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები